**ELŐTERJESZTÉS**

**A Gazdasági és Városstratégiai Bizottság**

**2016. március 29-i ülésére**

**Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára**

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdetett Muzeális intézmények szakmai támogatására (Kubinyi Ágoston Program) és Járásszékhely települési önkormányzatok által fenntartott múzeumok szakmai támogatására.

A pályázatok célja az önkormányzati fenntartású múzeumok modellértékű jó gyakorlatainak támogatása, valamint az önkormányzati fenntartású muzeális intézmények szakmai támogatása a rendelkezésre álló központi költségvetési forrás terhére.

Tekintettel arra, hogy a pályázati kiírás értelmében múzeumot, illetve muzeális intézményt fenntartó járásszékhely települési önkormányzat nyújthat be pályázatot, a Savaria Megyei Hatókörű Városi Múzeum igazgatója támogatási kérelemmel fordult Szombathely Megyei Jogú Város Önkormányzatához. A Múzeum az alábbi alcélokra kezdeményezi a pályázat benyújtását:

1. Muzeális intézmények szakmai támogatása (Kubinyi Ágoston Program)
2. a Savaria Múzeum új állandó kiállításának felújítása IV. ütem (1. sz. melléklet)
3. a Szántó Piroska Emléklakás – infrastrukturális fejlesztések és az állandó kiállítás felújítása (2. sz. melléklet)
4. Járásszékhely települési önkormányzatok által fenntartott múzeumok szakmai támogatása
5. a Savaria Megyei Hatókörű Városi Múzeum intézményeiben múzeumpedagógiai programok kidolgozása és megvalósítása (2. sz. melléklet)
6. a Savaria Megyei Hatókörű Városi Múzeum állományvédelmi munkájának támogatása (2. sz. melléklet)

A pályázati dokumentációt és a szakmai anyagot a Múzeum készíti elő. A pályázatok benyújtására a múzeumot, illetve muzeális intézményt fenntartó települési önkormányzat jogosult, a benyújtás határideje 2016. április 7. napja. Tekintettel arra, hogy a pályázat beadási határidejéig már nem lehetséges a Közgyűlés összehívása és a pályázat Közgyűlés általi jóváhagyása, a pályázat a Gazdasági és Városstratégiai Bizottság jóváhagyása és a polgármester döntése alapján, a Savaria Megyei Hatókörű Városi Múzeum szakmai támogatása érdekében benyújtásra kerül, amelyet azonban a Közgyűlésnek utólagosan jóvá kell hagynia.

A Kubinyi Ágoston Program *b)* alcéljára és a Járásszékhely települési önkormányzatok által fenntartott múzeumok szakmai támogatására benyújtott pályázatok tervezett összköltsége 4.000.000 Ft – 4.000.000 Ft, amely pályázatok azonban nem igényelnek önrészt.

A Kubinyi Ágoston Program *a)* alcélja esetében az igénylehető támogatás maximum bruttó 35.000.000 Ft lehet. A pályázati kiírás alapján a pályázat feltétele a teljes fejlesztési költség legalább 10%-ának önkormányzati saját forrásból történő biztosítása. Az intézmény az elkészített költségvetés szerint 22.633.940 Ft összköltségű fejlesztést kíván megvalósítani, amelyhez 2.266.950 Ft önrész szükséges. A pályázat megvalósításához szükséges önrész biztosítását az Önkormányzattól kéri a Múzeum.

A támogatás utalása a támogatásról szóló döntés és a támogatási szerződés aláírása után történik, a megítélt támogatást a Kincstár 2016. augusztus 31. napjáig egy összegben folyósítja. A támogatás felhasználásának végső határideje 2017. december 31.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2016. március „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**……./2016. (III.29.) GVB sz. határozat**

A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta és „A Savaria Múzeum új állandó kiállításának felújítása IV. ütem” című pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52.§ (1) bekezdés 19. pontja alapján jóváhagyja, azzal, hogy nyertes pályázat esetén felkéri a Közgyűlést, hogy a pályázat 2.266.950 Ft összegű saját forrásának fedezetét a 2016. évi költségvetési rendeletben, a pályázat önrészeként biztosítsa.

1. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén hatalmazza fel a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a pályázat benyújtását követő Közgyűlés

**II.**

**HATÁROZATI JAVASLAT**

**……./2016. (III.29.) GVB sz. határozat**

1. A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Szántó Piroska Emléklakás – infrastrukturális fejlesztések és az állandó kiállítás felújítása” című pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52.§ (1) bekezdés 19. pontja alapján jóváhagyja.

2. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén hatalmazza fel a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a pályázat benyújtását követő Közgyűlés

**III.**

**HATÁROZATI JAVASLAT**

**……./2016. (III.29.) GVB sz. határozat**

1. A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos meghozatalára” című előterjesztést megtárgyalta, és „A Savaria Megyei Hatókörű Városi Múzeum intézményeiben múzeumpedagógiai programok kidolgozása és megvalósítása” című pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52.§ (1) bekezdés 19. pontja alapján jóváhagyja.

2. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén hatalmazza fel a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a pályázat benyújtását követő Közgyűlés

**IV.**

**HATÁROZATI JAVASLAT**

**……./2016. (III.29.) GVB sz. határozat**

A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Savaria Megyei Hatókörű Városi Múzeum állományvédelmi munkájának támogatása” című pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52.§ (1) bekezdés 19. pontja alapján jóváhagyja.

1. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén hatalmazza fel a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a pályázat benyújtását követő Közgyűlés